O‘zbekiston va Qozog‘iston chegarasidagi «Zangiota-Qoplonbek» avtoyo‘l o‘tkazish punkti rekonstruksiya va modernizatsiya qilish uchun 1 dekabrdan boshlab vaqtincha yopiladi. 28 oktabr kuni Ostona shahrida bo‘lib o‘tgan MDH Hukumat rahbarlari kengashi doirasida bu bo‘yicha O‘zbekiston va Qozog‘iston bosh vazirlari kelishuvga erishgan. Eslatib o‘tamiz, avvalroq «Zangiota-Qoplonbek» avtomobil o‘tkazish punkti «Qoplonbek» avtoyo‘l o‘tkazish punkti modernizatsiya qilinishi munosabati bilan 1 noyabrdan vaqtincha faoliyatini to‘xtatishi haqida ma’lum qilingan edi.